Geld soos bossies is 'n swart en wit Afrikaanse rolprent wat op 23 Junie 1955 vrygestel is. Jamie Uys was die regisseur, vervaardiger, draaiboekskrywer asook (saam met sy broer, Jok Uys) een van die hoofkarakters in die film. Die film is ook van Engelse onderskrifte voorsien en as Money To Burn heruitgereik. Dit was die eerste Suid-Afrikaanse film wat vir oorsese verspreiding verkoop is. Die film is, naas Suid-Afrika, ook in Brittanje en Nieu-Seeland vertoon.